

**PRESSITEADE 03 - AVALDATUD 29 April 2021**

**Koheseks kasutamiseks**

**Euroopa Liidu rahastatud BovINE võrgustiku eelisteemad aastaks 2021 põhinevad loomakasvatajate rohujuuretasandi vajadustel**

Lihaveisekasvatajad üle kogu Euroopa on olnud viimase aasta jooksul kaasatud rahvuslikel ja rahvusvahelistel kohtumistel BovINE võrgustikuhaldurite toel mõttevahetusse väljendamaks oma vajadusi sektori jätkusuutlikuks arenguks vajamineva teabe, töövahendite ja praktilise juhendamise osas.

Tulemuseks on kaheksa eelisteema valik, millele 2021. aastal keskenduda – kaks projekti iga põhiteema kohta – sotsiaalmajanduslik jätkusuutlikus, loomatervis ja heaolu, tootmisefektiivsus ja liha kvaliteet ning keskkonnasäästlikkus. Iga teemaga tegelevat töögruppi juhivad teadlased juhtivatest põllumajandus-teadusasutustest ja toetavad ekspertgrupid ning võrgustikuhaldurid loomakasvatusorganisatsioonidest eesmärgiga leida nendele rohujuuretasandi vajadustele vastuseid olemasolevast kirjandusest, juhistest, praktilistest soovitustest, kontrollitud visuaalsetest allikatest ja headest tavadest

**Dr Richard Lynch**, **BovINE projektijuht Teagascis** ja Iirimaa talupidaja kinnitab rahvuslike võrgustikuhaldurite olulist rolli mitte ainult väljakutsete vaid ka taludes praktikas toimivate lahenduste leidmisel: “ Läbi tugevate sidemete Euroopa lihaveisekasvatajatega on meie võrgustikuhaldurid võimaldanud meile nii-öelda kätt pulsil hoida selgitamaks, millised on need väljakutsed, millega loomakasvatajad silmitsi seisavad, et oma ettevõtetes jätkusuutlikus saavutada. Võrgustikuhaldurite ulatuslikud teadmised oma piirkonna põhitegijate kohta, koos meie nelja ekspertgrupiga, kindlustavad teadmiste ja kogemuste tulemusliku ühendamise ja aitavad esile tuua töötavaid lahendusi.”

BovINE 2021 aasta eelisteemad ulatuvad lihaveisekasvatajate toetamisest märkimisväärsetes turumuutustes keskkonnasäästlikust premeerivate süsteemideni, vasikate elujõulisusest loomade heaolu hindamist võimaldavate tööjõudu säästvate töövahenditeni. Nelja tehnilise töögrupi juhid selgitavad teemade püstitust oma valdkondades.

**Kees De Roest** Itaalia Põllumajandusloomade Uuringute Keskusest, **sotsiaalmajandusliku jätkusuutlikuse** teema juht, selgitab kahe 2021 aasta eelisteema valikut: “Nagu kõik lihad, nii ka veiseliha on saanud halva maine suure süsinikujalajälje ja liigsest tarbimisest tulenevate negatiivsete tervisemõjudega seoses. Ometi on just veised mäletsejalistena võimelised kasutama väheviljakaid alasid ja püsirohumaid, mida ei saa kasutada muu põllumajandustoodangu tootmiseks. Veiseliha peab säilitama oma koha turul läbi teavituskampaaniate, mis teadustavad mitte ainult selle kõrget toiteväärtust vaid ka olulist rolli ökosüsteemi teenuste pakkujana.
 Lihaveiste pidamissüsteeme on võimalik täiustada võttes kasutusele uuenduslikke töövahendeid, mis aitavad hoida kokku energiat, vett ja tööjõudu. Taastuvaid energiaallikaid, nagu päikeseenergia, on võimalik kasutada lihaveiste elektroonilistes söötmissüsteemides. Sööta saab ette valmistada täisautomaatsete seadmetega, mis vähendab tööjõukulu ja suurendab söötmisefektiivsust. Teadmised nende, ja paljude teiste uute tehnoloogiate kohta, mis Euroopas kasutusel on, toovad kasu kõigile lihaveisekasvatajatele, kes pingutavad majandusliku jätkusuutlikuse säilitamise nimel.“

**Loomatervise ja heaolu valdkonna** juht, veterinaarmeditsiini doktor **Frank-Dieter Zerbe** Friedrich-Loeffleri instituudist Saksamaalt, selgitab nende teemavalikuid 2021. aastaks:

*“*Töövahendid, mis võimaldavad standardiseeritult läheneda loomade seisundi hindamisele, lubavad farmisisest ja farmide vahelist võrdlemist määrates kindlaks, kuidas andmeid kogutakse ja vahendatakse. Andmete ja dokumentatsiooni sellisel viisil standardiseerimine loob ka eeldused nende kasutamiseks kvaliteedikavades ja auditeerimisprotsessides.
 Hea päevane juurdekasv on märk haiguste ja stressi puudumisest ning on seega tunnus farmi heast loomatervise ja heaolu tasemest. Selliste uuenduste järele, mis võtavad sihikule just selle võit-võit olukorra, mitte ainult loomakasvataja perspektiivist vaid ka loomade heaolustandardite parandamiseks, on suur nõudlus.”

**Virginia C. Resconi** Zaragoza Ülikoolist Hispaaniast,kes juhib **tootmisefektiivsuse ja lihakvaliteedi valdkonda**, räägib oma valdkonna teemavalikute kohta 2021. aastaks: “Loomade toitumuskorralduse ja stressi vähendamisega seotud uuendused, mille eesmärgiks on maitsvama ja tervislikuma liha tootmine, saavad üle vaadatud ja jagatud. Sellised uuendused võtavad arvesse ka lugupidamist looma ja keskkonna suhtes, vastamaks tarbija vajadustele.
 Meie teine teema aitab kindlaks teha probleemid ja soovitada neile lahendusi, saavutamaks või jõudmaks lähedale eesmärgile saada igalt ammelt üks terve vasikas igal aastal – mõõdik, mis on otseselt seotud ammekarjade tootmisefektiivsuse ja nende farmide majandusliku tasuvusega.“

**Karen Goosens** ja **Riet Desmet**, kes juhivad **keskkonnasäästlikkuse** teemat, mõlemad Belgia Põllumajanduse, Kalanduse ja Toidu Uuringute Instituudist ILVO: „Tarbijad on enam kui kunagi varem mures loomsete toodete, ka veiseliha, tootmistingimuste pärast samal ajal, kui nii tarbijad kui valitsus nõuavad suuremaid pingutusi jätkusuutlikuse saavutamiseks. Paraku tõstavad keskkonda säästvad strateegiad sageli tootja kulusid, mida ei ole alati võimalik toote kõrgema hinnaga kompenseerida. Kvaliteedimärgised, mis on seotud premeerimissüsteemidega tootjatele, kes pingutavad keskkonna säästmise nimel, võiksid toetada ja motiveerida tootjaid keskkonnasäästu investeerima.
 Süsiniku sidumine, mida peetakse kliima soojenemist leevendavaks strateegiaks, on kuum teema erinevates põllumajandusvaldkondades, kaasa arvatud lihaveise sektoris, kus arutletakse, milliseid strateegiaid kaaluda. Me määratleme nimelt lihaveisekasvatajatele, kuidas süsinikku peremini siduda ning milline võiks olla agrometsanduse roll lahenduste leidmisel. “

2021 aastal paneb BovINE näidistaludes või sobivate praktikute juures proovile 2020 aastal algselt tuvastatud eelisteemade teadustöödel põhinevad uuendused. 2022 aastal pannakse proovile 2021 aastal valitud teemasid puudutavad teaduspõhised uuendused. Üheksa võrgustikuhaldurit viivad septembris-oktoobris läbi kohalikul tasemel kohtumisi (veebis või näost-näkku), kus võimalikud lahendused esitatakse asjaosalistele täiendamiseks ja viimistlemiseks ning samal ajal kogutakse teavet uue ringi rohujuuretasandi vajaduste kohta.
BovINE rahvusvaheline kohtumine detsembris 2021 esitleb kogu Euroopa veiseeliha väärtusahelale käimas oleva ringi lahenduste kohta kogutud teadmised kõigis neljas valdkonnas koos materjalide üleslaadimisega ja kättesaadavaks tegemisega BovINE teadmuskeskuses - BovINE Knowledge Hub - kõigile registreeritud kasutajatele.

**Lõpp/Edasi on märkused**

***Märkused toimetajatele:***

1. **2021 BovINE põhivaldkondade eelisteemad**

|  |  |  |
| --- | --- | --- |
| **BovINE Teema** | **Eelisteemade pealkirjad** | **Lühikirjeldused** |
|  **Sotsiaalmajanduslik jätkusuutlikus** | Ettevõtmised, mis parandavad veiseliha mainet ja edendavad veiseliha jätkusuutlikku tarbimist.  | Leidmaks võimalusi parandada tarbija ettekujutust veiselihast – näiteks lühikesed tarneahelad, kvaliteedi ja jätkusuutlikuse märgised ja kvaliteedikavad |
| Majanduslikult efektiivsed loomapidamishooned lihaveistele.  | Leidmaks efektiivseid loomapidamissüsteeme, mis vähendavad loomade liigset käitlemist, loomade ja loomapidaja stressi ning vee- ja energiakulu.  |
|   **Loomatervis & heaolu**  | Lihtsad väikese tööjõukuluga vahendid loomade heaolu hindamiseks ja heaolutaseme  | Leidmaks vahendeid, mis võimaldavad kiiret ja efektiivset enesekontrolli ja farmipõhist hindamist kasutades mobiilseid seadmeid või paberit ja pliiatsit. |
| Juhtimine, hooned ja keskkonnategurid, mis mõjutavad loomade heaolu tootmis- ja nuumafarmides.  | Leidmaks mõju, mida loomade käitlemine ja loomadevahelised pinged ning ressurssidele ligipääsemine omavad päevasele juurdekasvule ning kuidas nende teadmiste abil saab parandada loomade tervist ja heaolu.  |
|   **Keskkonnasäästlikus**  | Keskkonnasäästlikusega seotud premeerimissüsteemid talupidajatele | Leidmaks viise, kuidas premeerida talupidajaid keskkonnaeesmärkide - süsiniku vähendamine ja bioloogilise mitmekesisuse suurendamine, vee-, mulla- ja õhukvaliteedi parandamine - saavutamise eest.  |
| Süsiniku sidumine lihaveisefarmides | Leidmaks viise, kuidas parandada süsiniku sidumist lihaveisefarmides – rohumaade majandamine, lihtsustatud maaharimisvõtted ja agrometsanduse võimalik mõju.  |
|   **Tootmisefektiivsus ja liha kvaliteet** | Söötmise ja stressi mõju liha kvaliteedile | Leidmaks söötmise ja stressijuhtimise strateegiaid farmis ja loomade transpordil, mis võiksid muuta liha kvaliteeti tarbija ootustele vastavas suunas (välimus, söömiskogemus, säilivus, usaldusväärsus) |
| Amme kohta aastas sündivate vasikate arvu optimeerimine  | Leidmaks viise, kuidas läbi söötmise, tervise, loomade ja andmete haldamise ja geneetika, saada üks terve vasikas amme kohta aastas. |

Rohkem teavet BovINE eelisteemade kohta on saadaval BovINE kodulehel [www.bovine.eu](http://www.bovine.eu) ja Bovine teadmuskeskuses Knowledge Hub (BKH) – [www.bovine-hub.eu](http://www.bovine-hub.eu)

1. Täiendavateks küsimusteks, intervjuudeks valdkonnajuhtidega, projektijuhtiga või teiste meeskonnaliikmetega ja audiovisuaalsete materjalide (fotod, videod) saamiseks võtke palun ühendust Rhonda Smithi ja Marie Saville’ga Ühendkuningriist aadressil bovine@minervacomms.net +44 (0) 1264 326427 / +44(0)7887-714957
2. BovINE-l on võrgustikuhaldur igas üheksas osalejariigis (Belgia, Eesti, Prantsusmaa, Saksamaa, Iirimaa, Itaalia, Poola, Portugal ja Hispaania), kes arendab võrgustiku lihaveisekasvajate kogukondade vahel. Võrgustikuhaldurite kontaktid on leitavad BovINE veebilehel: <http://www.bovine-eu.net/network-managers/>
3. See pressiteade ja täiendav teave eelisteemade kohta on leitav üheksas keeles. Vajuta vastavale lipule BovIne kodulehel, et näha kõiki vastavasse keeled tõlgitud materjale.
4. Seda projekti rahastab Euroopa Liidu Horizon 2020 maapiirkondade taassünni programm. Projekt No: 862590 taotlusvoor H2020-RUR-2019-15. Täiendav info on leitav aadressilt <https://cordis.europa.eu/project/id/862590>
5. BovINE projektiparnerid

|  |  |  |  |
| --- | --- | --- | --- |
| No. \* | Osaleva organisatsiooni nimi | Riik | Osaleja tegevusvaldkond |
| 1  | Teagasc - Agriculture and Food Development Authority Project Coordinator – Prof. Maeve Henchion maeve.henchion@teagasc.ie; Project Manager – Richard Lynch: richard.lynch@teagasc.ie | Iirimaa | Rakendusuuringud ja nõuanne |
| 2 | Feirmeoiri Aontuithe na h-Eireann Iontaobiathe Teoranta LBG | Iirimaa | Talupidajate liit |
| 3 | Centro Ricerche Produzioni Animali - C.R.P.A. s.p.a.  | Itaalia | Rakendusuuringud |
| 4 | Unicarve - Associazione Produttori Carni Bovine  | Itaalia | Rakendusuuringud |
| 5 | Institut de l'Elevage | Prantsusmaa | Rakendusuuringud ja nõuanne |
| 6 | Fédération Nationale Bovine | Prantsusmaa | Lihaveisekasvatajate ühendus |
| 7 | Universidad de Zaragoza | Hispaania | Teadusasutus |
| 8 | Instituto Navarro de Tecnologias e Infraestructuras Agroalimentarias SA | Hispaania | Rakendusuuringud ja nõuanne |
| 9 | Szkola Glowna Gospodarstwa Wiejskiego | Poola | Teadusasutus |
| 10 | Polish Beef Association | Poola | Lihaveisekasvatajate liit |
| 11 | Faculdade de Medicina Veterinaria | Portugal | Teadusasutus |
| 12 | ACBM- Associação de Criadores de Bovinos Mertolengos | Portugal | Lihaveisekasvatajate liit |
| 13 | Eigen Vermogen van het Instituut voor Landbouw- en Visserijonderzoek | Belgia | Rakendusuuringud |
| 14 | Boerenbond | Belgia | Talupidajate liit |
| 15 | Friedrich Loeffler Institut - Bundesforschungsinstitut fur Tiergesundheit | Saksamaa | Teadusasutus |
| 16 | Bundesverband Rind und Schwein e.V | Saksamaa | Talupidajate liit |
| 17 | Minerva HCC Ltd | Ühendkuningriik | kommunikatsioon |
| 18 | NPO Liivimaa Lihaveis | Eesti | Mittetulundusühing |

 **BovINE PR-03 – 29 April 2021**